

**Мастер менаџмент у систему здравствене заштите**

**Политика и систем здравствене заштите**

Наставна недеља бр.11

**Глобално здравље**

|  |
| --- |
| Принципи развоја глобалног здравља.  Међународне организације у систему глобалног здравља |

Основа за разумевање глобалног здравља, као новог појма и новог стратешког приступа у новом миленијуму, може се наћи у историјском развоју глобализације и међунарног здравља. У глобализованом свету не постоје изолована места, проблеми и решења превазилазе националне границе, тиме се ствара потреба за међународном сарадњом и за укидањем разлика између унутрашњих и спољашњих националних одгвора.

Глобално здравље захтева сарадњу, кординацију и постојање могућности за размену идеја и учење из искуства са циљем за развијање заједничке акције која ће допринети заштити и унапређењу здравља свих људи света.

**Глобализација- комплексан и новији феномен са бројним утицајима**. Почетак глобализације се везује за 19. век а интензиван развој за другу половину 20. века. Иако су ови термини наведени као карактеристика почетка, сматра се да повезаност земаља света ради економске, политичке, технолошке и друге размене потичу у много ранијој историји човечанства. Као историјски почетак глобализације неки аутори наводе прво путовање бродом око света организовано у 16. веку од стране португалца Мегелана. За разлику од овога други аутори наводе као почетак глобализације период размене добара од стране муслиманских трговаца тзв. „Пут свиле у средњем веку“. Неодољиво од процеса глобализације за шта се везује размена, миграције људи, конфликти, посматрају се здравље и болест као ентитети који су обликовали човечанство.

Најзначајнији догађај у глобализацији болести представља откриће Новог света- Америке које је било 1492. године. Изоловане популације Америке пре доласка Колумба нису имале случајеве заразних болести.

Глобализација се често дефинише као процес који јача повезаност политичких, економских и социјалних система изван националних и регионалних граница. То је процес који путем повећања економских интергација и комуникација, ширења културе, државе, организације и људе широм планете чини више повазним и зависним.

Димензије глобализације су међусобно повезане и снажно утичу на здравље:

* економска димензија: означава глобалну повезаност економских активности путем међународних трговинских уговора, промета добара и капитала и миграција радне снаге
* димензија околине тј. животне средине- укључује глобалне ефекте људских активности на стање животне средине.
* културна димензија- указује на повезаност говорних језика, начина живљења и често присутан страх од глобалне хомогенизације
* политичка димензија- подразумева прихватање глобалних политичких стандарда ( људска права, демократија, стандарди рада, стандарди животне средине)

Процес глобализације креира нове претње по здравље и одреднице здравља. Здравствени проблеми који превазилазе националне границе укључују климатске промене и нарушавање животне средине, изразите разлике у социјалним одредницама здравља, промене животних стилова,старе и нове болести, ограничени капацитети за решавање ових изазова у великом броју земаља и различит приступ лековима, здравственим услугама и здравственим знањима.

Неке од претњи глобализација по здравље:

* успостављање приорирета заснованих на тржишту великих фармацеутских компанија
* ширење приватних тржишта на подручје пружања здравствених услуга
* негирање значаја истраживања „ретких болести“

Данас се разматрају негативни утицаји глобализације:

* израженије здравствене неједнакости
* увећане разлике у дистрибуцији дохотка и његовој стабилности
* интензивирање илегалног промета психоактивних супстанци

Циљ глобалног здравља јесте правичан и једнак приступ здрављу у свим деловима света.

**Најчешћа дефиниција глобалног здравља представља се здравственим проблемима, питањима и бригама које превазилазе националне границе, на које делују околности и искуства различитих земаља а чије се решење најбоље постиже удруженим међународним и нациналним акцијама, без обзира на статус земље где се проблеми јављају.**

Стога се глобално здравље односи на све људе, независно од узраста, пола, расе, економско образовног и здравственог статуса. За решавање глобалних здравствених изазова неопходно је заједничко деловање мултидисциплинарних, међународних тимова.

Један од примера питања у вези глобалног здравља је тренутно актуелна епидемија вируса грипа H1N1.

Циљеви глобалног здравља:

* унапређење здравља за све људе
* промоција благостања и елиминисање болести
* елиминисање непососбности и превремених смрти

Међународне организације

Формирање и функционисање међународних организација неопходно је за функционисање глобалног здравља.

Кључне функције међународних организација у области здравља су:

* надзор и контрола болести које представљају регионалне или глобалне сметње
* међународни дијалог, промоција истраживања и технолошког развоја у вези са здравственим проблемима који имају глобални значај
* развој стандарда и норми за међународну стратификацију
* заштита међународних избеглица и расељеног становништва
* испуњење моралних императива

Међународне организације су трајни облици институционализованог деловања основани вишестраним уговорма три или више држава, са посебним статусом и сталним органима, у оквиру којих се на начин предвиђен статутима и другим основним документима међународних организација, одвијају процеси мултилатералног преговарања и заједничког одлучивања чланица у одговарајућим областима међународне сарадње.

Међународне организације које делују у области глобалног здравља:

* Светска здравствена организација (СЗО)
* Светска банка (СБ)
* Међународни фонд УН за помоћ деци (УНИЦЕФ)
* Фонд за становништво УН (УНФПА)
* Развојни програм УН (УНДП)
* Организација УН за просвету, науку и културу (УНЕСЦО)
* Организација за храну и пољопривреду (ФАО)
* Светски програм за храну
* Високи комесаријат УН за избеглице
* Међународна организација за рад (ИЛО)
* Еколошки програм УН
* Канцеларија УН за наркотике и криминал
* Светска трговинска организација
* Глобални фонд за бробу против АИДС-а, туберкулозе и маларије
* Удружени фонд УН за ХИВ/АИДС